TVD, 22.8.2005


Naslov: PO NEURJU V POSAVJU

Napoved za  voditelja:

Današnje nočno deževje je spet povzročilo novo škodo v Posavju. Sicer je dan brez padavin omogočil, da so začeli z najnujnejšo sanacijo, predvsem cest in stanovanjskih hiš v sevniški in krški občini. Prizadete sta danes skupaj z generalnim direktorjem Uprave RS za zaščito in reševanje Bojanom Žmavcem obiskala Minister za obrambo Karl Erjavec in minister za okolje in prostor Janez Podobnik. Prizadetim sta obljubila, da bo vlada še ta četrtek sprejela sklep, da se za vsa prizadeta območja v Sloveniji po tem neurju nameni 80 milijonov tolarjev. Občini Krško in Sevnica naj bi od tega vsaka dobili po 20 milijonov tolarjev, sredstva pa so namenjena le za pokrivanje stroškov dela gasilskih enot ter ostalih vzdrževalnih služb, ki sedaj sanirajo povzročeno škodo.
T- "GORAN ROVAN>Posavje
X- $ Franci Pavkovič in Jože Grajžl


Več kilometrov povsem uničenih cest, številni plazovi, več sto zalitih stanovanjskih hiš in gospodarskih objektov, tudi tovarn, podrti mostovi, še danes zaprte številne ceste, ohromljen promet na drugih cestah, poškodovana železniška proga. To je le del posledic, ki jih je prizadejala včerajšnja in današnja ujma v Posavju.

T- KRISTIJAN JANC
X- župan občine Sevnica

T- FRANC BOGOVIČ
X- župan občine Krško

Danes so v Posavju odpravljali posledice obilnega deževja. Sicer pa je zaradi nočnega deževja in vetra prišlo še do nove škode. V Bukošku je zaradi strele zgorelo gospodarsko poslopje, v Vrbini pa je veter podrl devet tisoč jablan. V Posavju sami ne bodo kos sanaciji, zato veliko pričakujejo od države.
T- JANEZ PODOBNIK
X- minister za okolje in prostor RS


Prve ocene škode so že dane, te naj bi bilo za nekaj milijard tolarjev, vendar bo dokončna ocena znana šele kasneje, ko bo škoda dejansko ocenjena. Posavci se bojijo, da bo ta še večja, kot kaže sedaj.

